****

**Festival Nová dráma/New Drama 2022 plný noviniek a osobností.**

**Divadelný ústav pripravil bohatý program pre záujemcov o súčasnú drámu aj pre divadelných odborníkov zo zahraničia.**

**|Bratislava, 6. mája 2022 | – Osemnásty ročník festivalu súčasnej slovenskej aj svetovej drámy sa bude konať v Bratislave už o týždeň.**

Festival sa bude konať 16. – 21. mája 2022 v bratislavských divadelných priestoroch. Prvýkrát využije divadelný priestor Novej scény, kde sa odohrá inscenácia *Naše fotky* Mestského divadla Žilina. Ale nájdete nás aj na stálych miestach v A4 – priestore nezávislej kultúry, v Štúdiu 12, v Slovenskom národnom divadle, v CO kryte Divadla P. O. Hviezdoslava. K novým miestam patria aj Výskumný ústav zváračský, Rakúske kultúrne fórum a Action Park Čunovo.

Prehliadka nominovaných divadelných inscenácií bude, tak ako každý ročník, doplnená aj o sprievodný program. Okrem tradičných podujatí sa návštevníci festivalu môžu tešiť aj na podujatie venované súčasnej rakúskej dráme v programovej sekcii Focus. Patrónom tohto ročníka je nemecký režisér a dramatik Falk Richter, ktorý povedie aj masterclass pre slovenských divadelníkov.

„Aj tento rok bude hlavný program doplnený o niekoľko sprievodných podujatí. Kľúčovým sa stane reťazové inscenované čítanie hier súčasných ukrajinských autoriek a autorov slovenskými dramatičkami a dramatikmi s cieľom podpory mieru, pokoja a ukončenia vojnových operácií u našich východných susedov. Doplnenie tejto témy prinesie aj medzinárodná konferencia, ktorú Divadelný ústav chystá v spolupráci s najstaršou divadelnou sieťou na svete – ITI Worldwide na tému *Contemporary Freedom and the New Crisis of Theatre Between Ideological Extremism and the ‘Cancel Culture’/Súčasná sloboda a nová kríza divadla medzi ideologickým extrémizmom a kultúrou vymazávania*,“ hovorí riaditeľka Divadelného ústavu Vladislava Fekete.

Sprievodné podujatia

* Otvorenie festivalu za účasti Natalie Vorožbyt, ukrajinskej dramatičky a scenáristky, a Falka Richtera, nemeckého dramatika, patróna 18. ročníka festivalu;
* Falk Richter – masterclass nemeckého dramatika, patróna festivalu;
* *Dramatici dramatikom (SK – UA)* – čítanie úryvkov ukrajinských hier slovenskými dramatikmi;
* Rakúske kultúrne fórum – Theory event. Prednáška rakúskeho dramatika Bernharda Studlara o súčasnej rakúskej dráme a divadle v rámci sekcie Focus Rakúsko;
* Medzinárodná konferencia pod patronátom ITI Worldwide na tému *Súčasná sloboda a nová kríza divadla medzi ideologickým extrémizmom a kultúrou vymazávania*;
* *Ako sa nestať obeťou zániku?* – diskusia s dramaturgickou radou o súťažných inscenáciách;
* DRÁMA 2021, vyhlásenie finalistov 22. ročníka súťaže o najlepší súčasný slovenský a český dramatický text.

Prečo prísť na tohtoročný festival Nová dráma/New Drama 2022?

* Budú tam uznávaní tvorcovia slovenského divadla, okrem iných združenie Debris Company, ktoré získalo Grand Prix Nová dráma/New Drama 2018;
* Nenechajte si ujsť režijný debut Zuzany Fialovej *Generácia Z – Krása nevídaná*;
* Hudobný nadšenci si v SND budú môcť pozrieť dielo venované rockovej legende The Rolling Stones *Kým prídu Stouni*...;
* Lákadlom pre mladých môže byť mnoho nezávislých divadelných zoskupení, ktoré spracovávajú súčasné témy:
	+ *Ponížení a krvilační,*
	+ *Roľa,*
	+ *Prevádzači,*
	+ *Spaľovačka*;
* Festival uzavrie performatívna inštalácia *Zánik západu* s populárnou slovenskou herečkou Táňou Pauhofovou;
* Ak chcete vedieť, ako tvorí a rozmýšľa medzinárodne najvplyvnejší nemeckojazyčný divadelník Falk Richter, príďte na jeho masterclass;
* V rámci 18. ročníka festivalu predstavia poprední slovenskí dramatici vo forme scénického čítania úryvky z vybraných textov ukrajinských dramatičiek a dramatikov, čím chcú vyslať svetu jasný odkaz o pevnej súdržnosti, ľudskosti a o bezhraničnej vzájomnej podpore, ktorá stále existuje, a to nielen medzi umelcami, ale hlavne medzi ľuďmi;
* Theory Event – prednáška rakúskeho dramatika Bernharda Studlara o súčasnej rakúskej dráme a divadle;
* Trojboj. Ak chcete vedieť, aké témy rezonujú u dramatikov, ktorí sa snažia zviditeľniť a predstaviť svoju tvorbu, navštívte inscenované čítanie finálových textov súťaže DRÁMA 2021. Trojboj pripravujú profesionálni divadelní tvorcovia.

Festival Nová dráma/New Drama sa bude konať v Bratislave od 16. – 21. mája 2022, vstupenky na nominované inscenácie sú už v predaji – všetky potrebné informácie, ako aj odkazy na lístky nájdu návštevníci na webovej stránke festivalu www.novadrama.sk.

---

Hlavný usporiadateľ: Divadelný ústav

Záštitu nad festivalom prebral primátor mesta Bratislava Matúš Vallo.

Podujatie vzniklo s podporou Rakúskeho kultúrneho fóra.

Partneri: SND, Štúdio 12, A4 – priestor súčasnej kultúry, DPOH, BKIS, ITI Worldwide, Divadlo Nová scéna, Artforum, Fusakle, Budiš, St. Nicolaus, Bohéma.

Mediálni partneri: RTVS, Rádio Devín, *Pravda*, TASR, *kød – konkrétne ø divadle*, citylife.sk, in.ba, *Bratislavské noviny*, Kam do mesta, Zoznam.sk, *Bratislava deň*.

Divadelný ústav je štátnou príspevkovou organizáciou zriadenou Ministerstvom kultúry Slovenskej republiky.

**Program Nová dráma/New Drama 2022**

Pondelok 16. máj | 17.00 | Divadlo Nová scéna

Mestské divadlo Žilina | Thomas Melle: *Naše fotky* | Réžia: Eduard Kudláč

Pondelok 16. máj | 20.00 | A4 – priestor súčasnej kultúry

Slávnostné otvorenie festivalu za účasti ukrajinskej dramatičky Natalie Vorožbyt a nemeckého dramatika Falka Richtera – patróna 18. ročníka festivalu.

Debris Company | Peter Lomnický: *Hunger* | Réžia: Jozef Vlk

Utorok 17. máj | 10.00 – 13.00 | Štúdio 12

Falk Richter – masterclass nemeckého dramatika, patróna festivalu

Utorok 17. máj | 16.00 – 18.00 | Štúdio 12

*Dramatici dramatikom (SK – UA)* | Čítanie úryvkov ukrajinských hier slovenskými dramatikmi

Utorok 17. máj | 19.00 | Slovenské národné divadlo – Sála činohry

Slovenské národné divadlo | Kolektív autorov: *Kým prídu Stouni...* | Réžia: Matúš Bachynec

Utorok 17. máj | 21.00 | Výskumný ústav zváračský

GAFFA | Kolektív: *Spaľovačka* | Réžia: Alexandra Bolfová

Streda 18. máj | 13.00 – 15.00 | Rakúske kultúrne fórum

Theory Event | Prednáška rakúskeho dramatika Bernharda Studlara o súčasnej rakúskej dráme a divadle

Streda 18. máj | 18.30 a 21.00 | Výskumný ústav zváračský

Divadlo Petra Mankoveckého | Lenka Garajová: *Prevádzači* | Réžia: Šimon Ferstl

Streda 18. máj | 21.00 | Výskumný ústav zváračský

GAFFA | Kolektív: *Spaľovačka* | Réžia: Alexandra Bolfová

Štvrtok 19. máj | 10.00 – 13.00 | Štúdio 12

*Súčasná sloboda a nová kríza divadla medzi ideologickým extrémizmom a kultúrou vymazávania*

Medzinárodná konferencia

Štvrtok 19. máj | 16.00 a 19.00 | Action Park, Čunovo

DIVADLO NUDE | Libuša Bachratá, Jana Bučka, Veronika Malgot, Lýdia Ondrušová: *ROĽA* – Autorské scénické agrárne dielo, skúmajúce dedičnosť v línii predkov | Réžia: Veronika Malgot

Štvrtok 19. máj | 18.00 | CO kryt DPOH

Divadlo P. O. Hviezdoslava | Kolektív autorov: *Generácia Z – Krása nevídaná*

Réžia: Zuzana Fialová

Štvrtok 19. máj | 20.00 | A4 – priestor súčasnej kultúry

Uhol\_92 | Alžbeta Vrzgula: *Ponížení a krvilační* | Réžia: Alžbeta Vrzgula

Piatok 20. máj | 10.00 – 16.00 | Štúdio 12

*Súčasná sloboda a nová kríza divadla medzi ideologickým extrémizmom a kultúrou vymazávania*

Medzinárodná konferencia

Piatok 20. máj | 17.30 a 20.00 | Jalta bar

AntiTeatro | Anton Korenči: *Zánik Západu* | Réžia a koncept: Anton Korenči

Sobota 21. máj | 12.30 – 14.00 | Štúdio 12

*Ako sa nestať obeťou zániku?* | Diskusia s dramaturgickou radou o súťažných inscenáciách

Sobota 21. máj | 15.00 – 17.00 | Slovenské národné divadlo – Modrý salón

Trojboj | Inscenované čítanie finálových textov súťaže Dráma 2021

Sobota 21. máj | 18.00 | Štúdio 12

Slávnostné ukončenie festivalu a odovzdávanie festivalových cien

---

**V prípade ďalších doplňujúcich otázok je vám k dispozícii:**

Ing. Jana Dugasová

PR Divadelného ústavu

Divadelný ústav, Jakubovo nám. 12, 813 57 Bratislava

Tel. +421 2 2048 7106, Mobil: +421 918 838 761, E-mail: jana.dugasova@theatre.sk